Harstad bibliotek

Harstad bibliotek er det kommunalt eide folkebiblioteket i Harstad kommune. Dagens hovedbibliotek er samlokalisert med Harstad kulturhus på Hamnneset i byens sentrum. Biblioteket har flere avdelinger: voksenavdeling, barne- og ungdomsavdeling, musikkavdeling og lokalsamling.

Historisk sett startet Harstads bibliotekvirksomhet i gamle Trondenes kommune i 1847 under navnet Trondenes Almuesbibliotek. På 1950-tallet hadde Harstad kommune sitt bibliotek i leide lokaler i Hålogalands gate 12. Ved kommunesammenslutningen med Sandtorg og Trondenes i 1964, ble også kommunenes biblioteker slått sammen og fikk lokaler i Trondenes kommunes tidligere rådhus (Trondenes Herredshus) på Sama. Biblioteket flyttet inn i dagens lokaler i 1992.

Eksterne lenker 
 Harstad bibliotek
 Harstad bibliotek på lokalhistoriewiki.no.
Folkebiblioteker i Norge
Kultur i Harstad